SK   SK 
 
 
 EURÓPSKA  
KOMISIA   
V Bruseli 15. 12. 2021  
SWD(2021) 456 final  
 
PRACOVNÝ DOKUMENT ÚTVAROV KOMISIE  
 
ZHRNUTIE SPRÁVY O POSÚDENÍ VPLYVU  
 
Sprievodný dokument  
Návrh smernice Európskeho parlamentu a Rady  
o spoločných pravidlách pre vnútorný trh s obnoviteľnými plynmi a zemným plynom a s 
vodíkom (prepracované znenie)  
Návrh nariadenia Európskeho parlamentu a Rady   
o vnútornom trhu s obnoviteľnými plynmi a zemným plynom a vodíkom (prepracované 
znenie)  
{COM(2021)  803 final} - {COM(2021)  804 final}  - {SEC(2021)  431 final}  -
 {SWD(2021)  455 final}  - {SWD(2021)  457 final}  - {SWD(2021)  458 final}   
 
1 
 Súhrnný prehľad (max. 2  strany)  
Posúdenie vplyvu týkajúce sa balíka opatrení  v oblasti trhu  s vodíkom  a dekarbonizovaným plynom  
A) Potreba konať  
V čom spočíva problém  a prečo ide  o problém na úrovni EÚ?  
Európska zelená dohoda stavia EÚ na cestu ku klimatickej neutralite do roku 2050, čo si vyžaduje výrazne vyšší 
podiel obnoviteľných zdrojov energie  v integrovanom energetickom systéme. Zemný plyn predstavuje 95  % 
z plynných palív, ktoré sa  v súčasnosti spotrebúvajú  v EÚ, a 25 % z celkovej spotreby energie  v EÚ. Zatiaľ čo 
podiel zemného plynu sa bude postupne znižovať, očakáva sa, že biometán, syntetický metán  a vodík získajú väč ší 
význam. Tieto alternatívy zemného plynu však čelia viacerým regulačným prekážkam  a nevzťahuje sa na ne 
aktuálny režim energetickej bezpečnosti. Bráni to ich zavádzaniu  a ovplyvňuje to ich nákladovú účinnosť  v rámci 
aktuálnych podmienok  a pravidiel na tr hu. Aktuálny regulačný systém neuľahčuje cezhraničný obchod  a rozvoj 
infraštruktúry pre plyny  z obnoviteľných zdrojov  a nízkouhlíkové plyny ani ich neobmedzený prístup na trhy  
s plynom  v celej EÚ. Plný potenciál dodávania plynov  z obnoviteľných zdrojov  a nízkouhlíkových plynov teda 
zostáva, aspoň  z hľadiska nákladov  a bezpečnosti, nevyužitý. A  napokon odberatelia plynu nemajú potrebné práva  
a nástroje na to, aby si mohli vyberať nákladovo najefektívnejšie mo žnosti dekarbonizácie na trhu.  
Čo by sa malo dos iahnuť?  
Všeobecným cieľom je uľahčiť nákladovo efektívnu dekarbonizáciu vytvorením európskeho trhu  s vodíkom  
a postupnú dekarbonizáciu trhov  s plynnými palivami,  a to pri súčasnom zaistení energetickej bezpečnosti. 
Konkrétne ciele sú 1.  uľahčiť vznik otvoreného  a konkurencieschopného trhu  s vodíkom  v EÚ; 2.  zaistiť prístup 
plynov  z obnoviteľných zdrojov do existujúcich sietí  a trhov pre metán  a ich bezpečnosť dodávok; 3.  zabezpečiť 
transparentné  a inkluzívne plánovanie infraštruktúry  a 4. poskytnúť odberateľom práva  a nástroje, ktoré im umožnia 
vybrať si najlacnejšie možnosti dekarbonizácie.  
Aká je pridaná hodnota opatrenia na úrovni EÚ (subsidiarita)?   
Iniciatíva sa zameriava na zmenu existujúcich právnych predpisov EÚ  a vytvorenie nového rámca pre vnútorný trh  
s vodíkom  s cieľom dosiahnuť nákladovo efektívne hospodárstvo čistého vodíka. Podpora efektívnejších  
a integrovanejších trhov EÚ  s plynmi  z obnoviteľných zdrojov si vyžaduje harmonizovaný  a koordinovaný 
regulačný prístup  v celej EÚ  a nedá sa dosiahnuť na úrovni samostatných členských štátov. Iniciatíva sa takisto 
zameriava na zabránenie rušivým vplyvom nekoordinovaných  a neucelených politických iniciatív  v dôsledku 
vyvíjania čisto vnútroštátnych riešení mnohými členskými štátmi. Iniciatíva prispieva aj  k dosiahnutiu záväzných 
cieľov na úrovni EÚ. Úloha plynných palív  v energetickom mixe nasledujúcich desaťročí si vyžaduje 
dekarbonizáciu plynárenského odvetvia prostredníctvom perspektívnej koncepcie konkurencieschopných trhov  
s dekarbonizovan ým plynom, ktoré budú schopné posilniť  a primerane chrániť všetkých odberateľov  v EÚ. 
Vytvorenie regulačného rámca na úrovni EÚ pre špecializovanú vodíkovú infraštruktúru  a špecializované trhy  
s vodíkom by podporilo integráciu  a prepojenie vnútroštátnych t rhov s vodíkom.  
B) Riešenia  
Aké sú rôzne možnosti na dosiahnutie týchto cieľov?  Je niektorá  z možností uprednostňovaná? Ak nie, 
prečo?  
V rámci problémovej oblasti  I sa zvažujú tieto možnosti: vyhlásiť súťaž na práva na prevádzku siete (Možnosť  1); 
zaviesť hlavné regulačné zásady inšpirované zásadami, ktoré sa aktuálne uplatňujú na trhu so zemným plynom, ale 
prispôsobené vývojovému štádiu trhov  s vodíkom (možnosť  2); a zaviesť úplne vyvinutý regulačný režim pre vodík 
(podobný tomu, ktorý sa aktuálne uplatňuje  v odvetví zemného plynu) bez potreby prechodu na  vyspelejší trh  
s vodíkom (možnosť  3). 
V problémovej oblasti  I sa uprednostňuje možnosť zavedenia hlavných regulačných zásad pri súčasnom 
poskytovaní usmernení pre budúci regulačný vývoj ( možnosť 2b  „Hlavné regulačné zásady  s víziou“ ). Táto 
možnosť je najlepšie prispôsobená osobitnostiam vodíkového odvetvia  a zahŕňa niektoré výhody, ktoré by mohli 
 
2 
 byť spojené  s inými možnosťami,  a zároveň sa vyhýba ich nevýhodám. Poskytnutím usmernení sa vytvorí prie stor 
pre vyspelejší trh  s vodíkom.  
Problémová oblasť  II obsahuje možnosti, ktoré podporujú prístup obnoviteľných  a nízkouhlíkových plynov na 
existujúci trh  s plynom  a do existujúcej plynárenskej infraštruktúry. Všetky možnosti zahŕňajú aj postupné 
zvyšovanie úrovne intervencie na riešenie problémov energetickej bezpečnosti,  a to najmä rozšírenie existujúcich 
nástrojov, noriem  a postupov na obnoviteľné  a nízkouhlíkové plyny,  a riešenie rizík súvisiacich  s kybernetickou 
bezpečnosťou  v plynárenskom odv etví. Možnosť  3 „Povoliť  a podporiť úplný prístup na trh pre obnoviteľné  
a nízkouhlíkové plyny  a riešiť otázku dlhodobých zákaziek na dodávky zemného plynu“  je uprednostňovanou 
možnosťou  v problémovej oblasti  II. Táto možnosť obsahuje opatrenia na podporu prístupu obnoviteľných  
a nízkouhlíkových plynov na veľkoobchodný trh,  k terminálom LNG  a do prepravnej siete (bez ohľadu na miesto 
napojenia) vrátane tarifných zliav za vtláčanie do siete  a cezhraničnú prepravu. Od roku 2050 bude zakazovať 
dlhodobé zákazky  na dodávky fosílnych plynov bez znížených emisií. Kvalita plynu by sa riadila harmonizovaným 
prístupom na úrovni EÚ, pokiaľ ide  o cezhraničné body prepojenia, zatiaľ čo členské štáty si ponechajú svoju 
flexibilitu. Povolený strop pre zmesi vodíka je stano vený na úrovni 5  % v prípade všetkých cezhraničných bodov  –
 úroveň, ktorá je nákladovo efektívna  z hľadiska prispôsobenia sa  a nákladov na znižovanie emisií . 
Problémová oblasť  III zohľadňuje možnosti týkajúce sa integrovaného plánovania siete. Uprednostňov aná možnosť 
problémovej oblasti  III je Možnosť  2 „Vnútroštátne plánovanie založené na európskych scenároch“.  V rámci tejto 
možnosti je povolené vnútroštátne plánovanie, ale vyžaduje sa, aby bolo založené na spoločných scenároch pre plyn  
a elektrinu, ktoré sú zosúladené  s desaťročným plánom rozvoja siete  a prepojené  s príslušným národným 
energetickým  a klimatickým plánom. Možnosť zahŕňa všetky príslušné subjekty (prevádzkovateľov distribučných 
sietí)  a umožňuje identifikovať plynovody, ktoré by sa preoriento vali z metánu na vodík na takej úrovni 
podrobnosti, ktorú by nebolo možné jednoducho dosiahnuť na európskej úrovni . 
Problémová oblasť  IV obsahuje možnosti, ktoré predpokladajú neregulačný prístup  k riešeniu hospodárskej súťaže  
a zapojeniu odberateľov alebo  namiesto toho vyžadujú riešenie príčin problémov prostredníctvom nových právnych 
predpisov, ktoré väčšinou odrážajú to, čo už bolo zavedené  v odvetví elektrickej energie. Na základe analýzy je 
uprednostňovanou možnosťou Možnosť  2 „Flexibilné právne predpisy“ , ktorá odráža ochranu odberateľov na trhu  
s elektrickou energiou  a v prípade potreby aj ustanovenia  o posilnení postavenia. Celkovo je táto možnosť  
s najväčšou pravdepodobnosťou najúčinnejšia, najefektívnejšia  a najviac konzistentná  s ostatnými p roblémovými 
oblasťami.  
Aké sú názory jednotlivých zainteresovaných strán? Kto podporuje ktorú možnosť?  
V rámci problémovej oblasti  I veľká väčšina respondentov podporuje skoré zavedenie nariadenia  s cieľom podporiť 
dobre fungujúci  a konkurencieschopný trh s vodíkom  a dobre fungujúcu vodíkovú infraštruktúru. Respondenti 
dôrazne obhajovali legislatívny rámec EÚ, ktorý vymedzuje kľúčové regulačné zásady  a zaujíma prístup 
postupných krokov. Veľká väčšina podporuje napr. regulovaný prístup tretích strán, pra vidlá pre prístup  
k dovozným terminálom  a zásobníkom vodíka  a obhajuje oddelenie sieťových činností. Väčšina respondentov 
považovala za dôležité  v ranej fáze vymedziť úlohu súkromných subjektov  v rozvoji vodíkovej infraštruktúry. 
Veľká väčšina respondentov  sa takisto domnieva, že existujúce  a budúce súkromné siete môžu byť (dočasne) 
oslobodené od určitých regulatórnych požiadaviek, ale musí sa zaručiť zbližovanie  s jednotným regulačným 
rámcom. Výrazná väčšina respondentov sa domnieva, že práva  a požiadavky na povolenia pre novú vodíkovú 
infraštruktúru by sa mali podobať tým, ktoré sa  v súčasnosti uplatňujú na metánové plynovody . 
V prípade problémovej oblasti  II sa zainteresované strany zhodujú na potrebe zrevidovať súčasný regulačný rámec, 
aby sa dosiahli ci ele v oblasti dekarbonizácie. Väčšina zainteresovaných strán sa domnieva, že je dôležité 
zabezpečiť úplný prístup na trh  a uľahčiť vtláčanie obnoviteľných plynov  a nízkouhlíkových plynov do 
plynárenskej siete. Mnohí respondenti zastávajú názor, že prevádzkovatelia sietí by mali mať povinnosť pripojiť 
výrobcov obnoviteľných plynov  a nízkouhlíkových plynov  a zaviesť pre nich zľavu  z poplatku za vtláčanie do siete. 
Väčšina respondentov takisto podporuje vylepšenie rámca transparentnosti pre terminály L NG. Silnú podporu má aj 
harmonizované uplatňovanie noriem kvality plynu  v celej EÚ, čím by sa posilnila cezhraničná koordinácia  a zvýšila 
transparentnosť. Respondenti sa  v otázke primiešavania vodíka viac rozchádzajú, ale väčšina súhlasí  s tým, že by to 
mohlo napriek vysokým technickým nákladom poslúžiť ako nákladovo efektívny  a rýchly prvý krok  
 
3 
 k dekarbonizácii energetického systému. Len málo zainteresovaných strán podporilo odstránenie cezhraničných 
sadzieb  v rámci EÚ. Väčšina respondentov považuje bezpeč nostné výzvy súvisiace  s plynom  a opatrenia  v oblasti 
kybernetickej bezpečnosti za dôležité.  
V rámci problémovej oblasti  III väčšina zainteresovaných strán podporuje zosúladenie načasovania národných 
plánov rozvoja siete  s desaťročným plánom rozvoja siete prostredníctvom jednotného plánu pre plyn bez ohľadu na 
zvolený model oddelenia. Výrazná väčšina respondentov vyjadrila dokonca ešte silnejšiu podporu spoločnému 
scenáru pre elektrinu  a plyn. Značný počet zainteresovaných strán žiada zaradenie vodíkových p rojektov do 
národných plánov rozvoja siete. Väčšina zainteresovaných strán súhlasí  s tým, aby prevádzkovatelia distribučných 
sietí mali za úlohu poskytovať  a vymieňať informácie, pričom niekoľko respondentov podporuje aj to, aby 
prevádzkovatelia distribučn ých sietí poskytovali svoj vlastný plán vrátane optimalizácie systému  v rôznych 
odvetviach. Respondenti takisto čiastočne uprednostňujú spoločný plán pre plyn  a elektrinu pred spoločnými 
scenármi so samostatnými plánmi. Viaceré zainteresované strany podotk li, že uprednostňujú možnosť spoločného 
plánu pre metán  a vodík so samostatným plánom pre elektrinu.  
V prípade problémovej oblasti  IV výrazná väčšina zainteresovaných strán vyžaduje vyššie ambície  v ustanoveniach 
týkajúcich sa občanov/odberateľov tým, že b y odrážali ustanovenia pre trh  s elektrinou. Takisto aj ustanovenia  
o energetickej chudobe by mali prispieť  k zabezpečeniu toho, aby odberatelia neplatili za prechod  k čistým 
možnostiam na báze plynu. Predstavitelia zo súkromného sektora podporujú plány po stupného zrušenia 
regulovaných cien, pričom niektoré spotrebiteľské organizácie by ich radšej zachovali na ochranu energeticky 
chudobných  a zraniteľných odberateľov. Takmer polovica všetkých respondentov chce, aby sa posilnili ustanovenia  
o porovnateľnosti  ponúk, prístupnosti údajov, transparentnosti, inteligentných meracích systémoch  a zmene 
dodávateľa. Neregulačný prístup výslovne nepodporil žiadny respondent.  
C) Vplyvy uprednostňovanej možnosti  
Aké sú výhody uprednostňovanej možnosti (prípadne hlavných možností, ak sa žiadna konkrétna možnosť 
neuprednostňuje)?   
Problémová oblasť  I: Kľúčovou výhodou možnosti uplatniť hlavné regulačné zásady  s víziou vodíkovej 
infraštruktúry  a trhov  s vodíkom je to, že podporuje integráciu trhu, poskytuje jasnosť  investorom (do 
infraštruktúry), predchádza vzniku trhových štruktúr bez hospodárskej súťaže  a vzniku prekážok pre integráciu trhu 
spôsobených problémami  s kvalitou vodíka. Počas počiatočného obdobia existencie vodíkového odvetvia poskytuje 
investorom flex ibilitu, pričom jasnosť  o budúcom regulačnom režime pomôže predchádzať vzniku nákladov na 
dodatočné úpravy, ktoré budú potrebné, keď trh vyspeje . 
Problémová oblasť  II: Povolenie  a podpora úplného prístupu na trh pre obnoviteľné plyny  a nízkouhlíkové plyny  
a riešenie otázky dlhodobých zmlúv na dodávky zemného plynu. Hlavnou výhodou je, že opatrenia znížia výrobné 
náklady pre výrobcov obnoviteľných plynov  a nízkouhlíkových plynov, zvýšia hospodársku súťaž, likviditu  
a obchod  s obnoviteľnými  plynmi. Odberateli a a daňovníci takto získajú výhody, pretože podpora sa bude môcť 
znížiť. Takisto sa obmedzia riziká spojené  s energetickou bezpečnosťou, ušetrí sa čas  a zdroje, zmierni sa neistota, 
vylepší sa efektívnosť núdzových opatrení  a pre plynárenské spoločnosti sa  sprísnia požiadavky na bezpečnosť.  
Problémová oblasť  III: Zavedenie vnútroštátneho plánovania založeného na európskych scenároch. Hlavnou 
výhodou je odstránenie rizika, že prevádzkovatelia prenosových sústav pre elektrinu  a prevádzkovatelia 
prepravných si etí pre  plyn budú plánovať rozvoj svojich systémov na základe nekompatibilných predpokladov. 
Umožní to integráciu odvetvia  a koncepčné systémové plánovanie pri zachovaní výhod podrobnejších sektorových 
plánov rozvoja siete. Zabezpečuje sa tým spoločná vízi a rôznych zainteresovaných strán, čo znamená, že  
v plánovaní siete sa zohľadnia stratégie dekarbonizácie na vnútroštátnej úrovni  a na úrovni EÚ, čím sa zníži riziko 
potenciálnej odkázanosti alebo uviaznutia aktív . 
Problémová oblasť  IV: Vykonávanie flexibil ných právnych predpisov zameraných na riešenie všetkých príčin 
problémov. Kľúčovou výhodou je, že ponúkne významný potenciál na úspory, pomôže novým dodávateľom  
a poskytovateľom služieb vstupovať na trh  a vyvíjať inovatívne produkty, čo povedie  k zvýšeniu hospodárskej 
súťaže, zapojeniu odberateľov  a hospodárskemu úžitku. Takisto by to občanom  a komunitám umožnilo zvýšiť 
spoločenskú akceptáciu, zmobilizovať súkromný kapitál  a uľahčiť zavádzanie obnoviteľných  a nízkouhlíkových 
 
4 
 plynov. Zníženie rizika nadmerný ch investícií bude mať pozitívny vplyv na životné prostredie.  
Aké sú náklady na uprednostňovanú možnosť (prípadne na hlavné možnosti, ak sa žiadna konkrétna 
možnosť neuprednostňuje)?   
Vykonávanie opatrení  v problémovej oblasti  I prinesie orgánom členských štátov, regulačným orgánom  
a prevádzkovateľom sietí ekonomické  a administratívne náklady, pretože bude potrebné zaviesť hlavné zásady  
a dohliadať na ne. Tieto náklady však ľahko prevážia hospodárske úžitky uprednostňovanej možnosti . 
Vykonávanie o patrení  v problémovej oblasti  II prinesie ekonomické  a administratívne náklady, pretože spôsobia 
zvýšenie trhovej ceny zemného plynu  a vyžadujú si viac spolupráce medzi prevádzkovateľmi distribučných sietí  
a prevádzkovateľmi prepravných sietí. Vnútroštátne  orgány, najmä regulačné orgány, sa budú musieť zapojiť do 
vykonávania týchto opatrení. Vypracovanie regulovaného prístupu ku kybernetickej bezpečnosti by mohlo takisto 
priniesť vyššie náklady na dosiahnutie súladu . 
V prípade problémovej oblasti  III nie je  dostupná verejná kvantifikácia nákladov, ale očakáva sa, že výhody (vyššia 
miera synergií, čím sa znížia spoločenské náklady) prevážia nad nákladmi na dodatočnú koordináciu.  
Pre problémovú oblasť  IV nie je dostupná verejná kvantifikácia nákladov. Kľúčové náklady sú ekonomické  
a spoločenské, pretože výhody pre odberateľov môžu byť nižšie ako náklady na inteligentné meracie zariadenia na 
poskytovanie nediskriminačného prístupu  k údajom odberateľov.  
Aký je vplyv na MSP  a konkurencieschopnosť?  
Uprednostňované možnosti  v rôznych oblastiach politiky povedú  k zvýšeniu hospodárskej súťaže  v oblasti 
obnoviteľných  a nízkouhlíkových plynov. Zvýšená maloobchodná konkurencia  v kombinácii  s vylepšenou ochranou 
odberateľov povedie  k vyššej miere zmeny dodá vateľa medzi menšími odberateľmi vrátane MSP. Zvýšená 
konkurencia môže byť takisto výsledkom nediskriminačného prístupu  k údajom  o odberateľoch  a racionálne 
harmonizovaného režimu, ako aj opatrení, ktoré uľahčujú interoperabilitu  v rámci EÚ. Rozšírenie pož iadaviek na 
homogenizáciu ukazovateľov zabezpečí väčšiu konkurenciu medzi poskytovateľmi služieb kybernetickej 
bezpečnosti  a zníži náklady vďaka úsporám  z rozsahu.  
Očakáva sa významný vplyv  na štátne rozpočty  a verejnú správu?   
Väčšina uprednostňovaných možností  v rôznych oblastiach politiky má existujúce  a obmedzené negatívne vplyvy 
na členské štáty  a spočívajú najmä  v obmedzených administratívnych zaťaženiach.  V problémovej oblasti  IV 
(flexibilné právne predpisy pre maloobchodné trhy) by však ochrana  a zapojenie odberateľov obmedzili takéto 
zaťaženia administratívnych orgánov. Počas rozsiahlych verejných konzultácií vrátane konzultácií so správnymi 
orgánmi členských štátov sa celkovo nezaznamenalo žiadne výrazné zvýšenie vplyvu na členské štáty.  
Očakáva jú sa iné významné vplyvy?   
Áno. Pri uprednostňovanej možnosti  v rámci problémovej oblasti  IV sa zistili vplyvy na základné práva týkajúce sa 
ochrany údajov. Bude sa zabezpečovať široký prístup  a využívanie digitálnych technológií  a služieb založených na 
údajoch  a zároveň sa zaručí vysoká úroveň práva na súkromný život  a ochrana osobných údajov.  
Proporcionalita?   
Uprednostňovaný súbor možností sa považuje za primeraný  a v čo najväčšej miere nadväzuje na existujúce prístupy. 
Rovnováha medzi povinnosťami  a zohľadnením rozdielnych schopností konať medzi členskými štátmi  
a súkromnými subjektmi sa považuje za primeranú vzhľadom na nevyhnutnosť dosiahnutia klimatickej neutrality.  
D) Nadväzné opatrenia  
Kedy sa táto politika preskúma?  
Komisia uskutoční úplné hodnotenie vplyvu navrhovaných iniciatív vrátane účinnosti, efektívnosti, trvalej 
koherentnosti  a relevantnosti návrhov  v rámci stanoveného obdobia po nadobudnutí účinnosti prijatých opatrení 
 
5 
 (orientačne 5  rokov).  V súčasnosti sa  v návrhu neplánuje žiadne preskúmanie politiky.